Here is a page extracted from Wikipedia that may contain CSS, HTML, and a lot of unformatted text.

Title: Alcalá d'Ebro
Content: Este articlo tracta sobre Alcalá d'Ebro, municipio d'a provincia de Zaragoza. Ta atros emplegos d'o toponimo Alcalá, veyer Alcalá (desambigación).

Alcalá d'Ebro (Alcalá de Ebro en castellano y oficialment) ye un municipio aragonés d'a provincia de Zaragoza, situau en a comarca d'a Ribera Alta d'Ebro. Fa parte d'o partiu chudicial de Zaragoza.

A suya población ye de 283 habitants (2011), en una superficie de 9,90 km² y una densidat de población de 28,59 hab/km².

Cheografía 
Ye situau en materials cuaternarios de lo río Ebro, a 223 metros d'altaria sobre o livel d'a mar y a una distancia de 38 km d'a ciudat de Zaragoza, a capital d'a suya provincia, d'o suyo partiu chudicial y d'Aragón.

Cheodesia
Bi ha un vértiz cheodesico dito "Depósito" a una altaria de 247 metros dende o livel d'a mar sobre o deposito d'augua d'o lugar.

Historia 
O castiello d'Alcalá d'Ebro feba parte d'o sistema esfensivo d'a ciudat de Saraqusta (a moderna Zaragoza) dica la conquiesta d'ista ciudat por o reino d'Aragón en 1118, estando dende alavez propiedat d'o linache d'os Luna en primeras, ta rematar en estar propiedat d'os duques de Villafermosa.

Demografía

Administración

Reparto de concellers

Alcaldes

Fiestas 
 Sant Gregorio, 9 de mayo.
 Fiestas mayors, primer cabo de semana d'agosto.
 Santa Barbara, 4 d'aviento.

Curiosidaz 
En lo sieglo XVI cuasi esdeveniba una isla con las creixidas de l'Ebro; esto inspiró a Miguel de Cervantes la Insula Barataria de Don Quixot. Cervantes conoixeba Alcalá porque vivió en a casa d'os duques de Villafermosa, en Pedrola en 1568. Os mesmos duques de Villafermosa inspiroron a Cervantes os senyors d'a insula.

Referencias

Vinclos externos 

 Pacha web oficial municipal d'Alcalá d'Ebro.
 www.AlcalaDeEbro.net.

Vertices cheodesicos d'Aragón